کتاب "حفظ موضوعی قرآن کریم" کا دوسرا ایڈیشن منظر عام پر آگیا

ادارہ التنزیل کے سربراہ ڈاکٹر علی عباس نقوی کا کتاب کے دوسرے ایڈیشن کی اشاعت کے موقع پر کہنا تھا کہ قرآن کریم کو کتاب زندگی بنانے میں سرگرم عمل ادارہ التنزیل کی یہ کتاب نوجوان نسلوں اور آئندہ آنے والی نسلوں کے لیے مشعل راہ ثابت ہوگی۔

خبر کا کوڈ: ۴۴۲۱۴۲

تاریخ: ۱۹ ارديبهشت ۲۰۲۰ - ۱۵:۲۹

رسا نیوز ایجنسی کی رپورٹ کے مطابق، ادارہ التنزیل کی کتاب "حفظ موضوعی قرآن کریم" کا دوسرا ایڈیشن منظر عام پر آگیا۔ قرآن کریم کو حقیقی طور پر کتاب زندگی بنانے اور قرآنی معاشرے کے قیام کیلئے سرگرم عمل ادارہ التنزیل کی مقبول ترین کتاب "حفظ موضوعی" کا دوسرا ایڈیشن منظر عام پر آ گیا۔ اس کتاب کے ذریعے آیات و روایات کے معارف کیساتھ روزانہ مطالعہ سے معارف قرآن و اہل بیت علیھم السلام سے آشنائی حاصل ہوتی ہے، اس میں قرآن کریم کے مختلف موضوعات پر 365 آیات ترجمہ، مختصر تشریح اور احادیث شامل ہیں اور قرآ ن کریم کی اہم اعتقادی، اخلاقی اور احکام سے متعلق مباحث کا ایک منظم اور باہدف مجموعہ بھی ہے۔

کتاب کے پہلے ایڈیشن نے بے حد عوامی مقبولیت حاصل کی اور مثبت نتائج مرتب کئے تاہم ایڈیشن کی عدم دستیابی کے باعث عوام کے بے حد اصرار کے بعد دوسرا ایڈیشن ترمیم و اضافے کیساتھ منظر عام پر آچکا ہے۔ ادارہ التنزیل کے سربراہ ڈاکٹر علی عباس نقوی کا کتاب کے دوسرے ایڈیشن کی اشاعت کے موقع پر کہنا تھا کہ قرآن کریم کو کتاب زندگی بنانے میں سرگرم عمل ادارہ التنزیل کی یہ کتاب نوجوان نسلوں اور آئندہ آنے والی نسلوں کے لیے مشعل راہ ثابت ہوگی۔/۹۸۸/ن